íiak osztályozott részét és a lakosztály eg'y részét, négy 
tisztán kivehető, meglehetős gyors növésű tekervényét mutatja. 
Háza kevéssé domborodott, meglehetős nyilt (evolut) köl- 
dökii s legnagyobb vastagsággal az oldalok közepe télé bir. 
Domború része hatalmas tarajjal van ellátva. 
Felületét erős bordák ékesítik. Ezek a köldöksík alsó 
részében kezdődvén s a meredek, gömbölyödött köldökélen egy 
gömbsort képezvén, az oldallapok közepéig egyenes irányban 
húzódnak, hol egy második, már tetemesebb gömbsorrá fejlőd¬ 
nek. Innét majdnem egyenes irányban terjednek egészen a 
domború részig, a hol egy harmadik gömbsort alkotnak. Ezen 
lateral-gömbök spirálisan meghosszabbítottak, erősen tüskeala- 
kuak. Magasságuk, mely ép állapotban mindenesetre sokkal 
tetemesebb lehetett, 3—4 mm.-t tesz. 
Az utolsó tekervény 14 bordát mutat. Itt-ott egy beéke- 
zett borda is észlelhető, mely alig az oldalok közepéig hú¬ 
zódik le. 
Mi a lobavonalat illeti, úgy ez teljesen nem szemlélhető, 
miután ezen kőmagnak felülete elmállás következtében meg¬ 
lehetősen szenvedett. Mindazonáltal annyi mégis kivehető, hogy 
a lobavonal határozott Ceratit-typussal bir. 
Láthatni az egészen simának mutatkozó hasnyereg egy ré¬ 
szét, és az ezt követő első, egyszerűen fűrészelt, meglehetősen 
mély laterallobust. 
Az első lateralnyereg, mely a hasnyeregnél valamivel 
alacsonyabb, a tekervény közepe táján álló gömböket körül¬ 
fogja, körülíveli; úgyszintén az ezt követő, de sokkal cseké¬ 
lyebb, keskenyebb s fűrészelt második laterallobus még kive¬ 
hető. 
Méretei és pedig: 
átmérője.70 mm. 
magassága az utolsó tekervénynek 29 mm. 
vastagsága . . . . . . . 20 mm. 
Leihelye után e fajt Ceratites Felső-Örsensis-nek 
nevezém el. 
